স্পেনের কর্ডোভার বিখ্যাত মসজিদটি মুসলিম স্থাপনাশৈলীর সুপ্রাচীন ঐতিহ্য। বর্তমানের স্থাপনাটি অনেক উঁচুমানের স্থাপত্যবিদ্যার পরিচয় বহন করে। ইতিহাসবেত্তারা মনে করেন, রোমান দেবতা জেনাসের মন্দির হিসেবে বিল্ডিংটি তৈরি করা হয়। পরবর্তীতে এই মন্দিরকে চার্চে রূপান্তরিত করা হয়। মুসলিম শাসনামলে এই চার্চকে আবার মসজিদে রূপান্তরিত করা হয়। এই মসজিদটির অন্যতম চিত্তাকর্ষক স্থানটি হলো- এর ইবাদতের জায়গাটি। ইবাদতের জায়গাটি হাইপোস্টাইল (অর্থাৎ কলাম দিয়ে পূর্ণ) ধাঁচে তৈরি।